**Yhden naisen hautajaiset** on suomalaisen laulaja-lauluntekijä Elisa Tiilikaisen ensimmäinen sooloalbumi. Tiilikainen on tullut tunnetuksi Haloo Helsinki! -yhtyeessä käyttämällään Elli Haloo -nimellä. Soololevyllään hänen taiteilijanimensä on Ellips. Albumi sijoittui ensimmäisellä listaviikollaan Suomen virallisen albumilistan ensimmäiselle sijalle.

*Yhden naisen hautajaiset* oli Radio Helsingin viikon albumina albumin julkaisun jälkeiselle viikolla.

Tuotanto
--------

Tiilikainen on säveltänyt ja sanoittanut levyn lukuun ottamatta kappaleita "Lasityttö" (sävellys Tiilikainen, Matti Mikkola, Timo Kämäräinen) ja "Magnum opus" (sävellys Tiilikainen, Mikkola). Tiilikaisen mukaan albumin sanoitukset käsittelevät "ennen kaikkea selviytymistä". Niissä käsitellään myös parisuhdetta, yksinäisyyttä, syrjäytymistä, päihdeongelmia sekä kuolemaa ja sen pelkoa.

Albumin on tuottanut Matti Mikkola. Albumin kappaleiden taustat soittavat sama kokoonpano kuin Ellipsin keikoilla: Sami Kuoppamäki (rummut), Juho Kanervo (basso), Timo Kämäräinen (kitarat), Janne Puurtinen (koskettimet) ja Markus Pajakkala (puhaltimet).

Kappaleet
---------

|  |
| --- |
| Nro | Nimi | Säv&san | Kesto |  |
| 1. | Maailma on rikki | Elisa Tiilikainen | 5.14 |
| 2. | Kukkapuro | Tiilikainen | 4.19 |
| 3. | Leijona ja kaksoisliekki | Tiilikainen | 4.18 |
| 4. | Kotiteatterijärjestelmä | Tiilikainen | 5.15 |
| 5. | Lasityttö | Tiilikainen, Matti Mikkola, Timo Kämäräinen | 5.46 |
| 6. | Kolera-allas | Tiilikainen | 3.27 |
| 7. | Lintu joka lensi ikkunaan | Tiilikainen | 4.34 |
| 8. | Magnum opus | Tiilikainen, Mikkola | 5.39 |
| 9. | Kyykäärmeen valtatie | Tiilikainen | 5.04 |
| 10. | Keuhkoahtauma | Tiilikainen | 6.48 |

Singlet
-------

Albumin ensimmäinen single "Maailma on rikki" julkaistiin 18. tammikuuta 2019. Kappale nousi ensimmäisellä listaviikollaan Suomen virallisen singlelistan 10:nneksi, joka on myös sen ainut listasijoitus kyseisellä listalla. Radiosoittoa mittaavalla radiolistalla "Maailma on rikki" nousi suoraan 23. soitetuimmaksi kappaleeksi, mutta putosi sadan soitetuimman joukosta toisen viikon jälkeen. Viikolla 8/2019 kappale nousi jälleen listan sijalle 88, jonka jälkeen se jatkoi nousuaan parhaimmillaan sijalle 20 (14/2019). Albumilla kappaleen kesto on 5 minuuttia ja 14 sekuntia, mutta radiosoittoa varten kappaleesta on tehty niin kutsuttu "radio edit", jonka kesto on 4 minuuttia ja 27 sekuntia.

Toinen single "Kolera-allas" julkaistiin 20. maaliskuuta 2019.

Arvostelut
----------

Albumin tyyliä on kauttaaltaan verrattu 1970-lukumaiseksi. Genreinä sitä on kuvailtu progeksi, "suomiloverockiksi", "hippirockiksi" sekä paikoin jopa iskelmälliseksi ("Kolera-allas").

Arvosteluissa on kehuttu tuottaja Matti Mikkolan luomaa äänimaailmaa ja hänen tekemiään sovituksia. Sovituksia on kuvailtu paikoin jopa paremmiksi kuin itse sävellyksiä. Mikkolan luomat yksityiskohdat pitävät albumikokonaisuuden mielenkiintoisena. Helsingin Sanomien arviossa albumia kuvailtiin "ulkokuoreltaan komeaksi, jolla on yksi loistava biisi, muutama hyvä ja pari helpommin unohtuvaa." Samoilla linjoilla oli Rumba-lehti, jonka mukaan ensimmäisenä singlenä julkaistua "Maailma on rikki" -kappaletta lukuun ottamatta muut kappaleet eivät ole samalla tasolla. Arviossa kuitenkin kehuttiin, että albumilla on "poikkeuksellisen hienosti soitettua musiikkia".

Rumban arviossa albumin parhaiksi kappaleiksi nostettiin "Lasityttö" ja "Lintu joka lensi ikkunaan" -kappaleet.

### Arviot

* Helsingin Sanomat: 3/5 tähteä
* Rumba: 7,2/10

Lähteet
-------

1. 1 2  Musiikkituottajat - Tilastot - Suomen virallinen lista: Ellips - Yhden naisen hautajaiset *Musiikkituottajat*.  Arkistoitu 21.4.2019. Viitattu 21.4.2019.
2. 1 2  Maailma on rikki - Single *itunes.apple.com*. iTunes. Viitattu 18.4.2019.
3. 1 2  Kolera-allas - Single *itunes.apple.com*. iTunes. Viitattu 18.4.2019.
4. ↑  Viikon levy: Ellips – Yhden naisen hautajaiset  14.4.2019. Radio Helsinki. Viitattu 18.4.2019.
5. 1 2  Yhden naisen hautajaiset *fono.fi*. Fono.fi - Äänitetietokanta. Viitattu 18.4.2019.
6. ↑  Kuisma, Joonas: Hippisielun paluu – haastattelussa Elli Haloo eli Elisa Tiilikainen *Rumba*.  21.3.2019. Viitattu 18.4.2019.
7. 1 2  Ellips julkaisi debyyttialbuminsa "Yhden naisen hautajaiset" – kiertue käynnistyy ensi viikolla  12.4.2019. Sony Music.  Arkistoitu 18.4.2019. Viitattu 18.4.2019.
8. ↑  Musiikkituottajat - Tilastot - Suomen virallinen lista: Ellips - Maailma on rikki Musiikkituottajat. Viitattu 18.4.2019. [vanhentunut linkki]
9. ↑  Maailma on rikki *fono.fi*. Fono.fi - Äänitetietokanta. Viitattu 18.4.2019.
10. ↑  Maailma on rikki (radio edit) *fono.fi*. Fono.fi - Äänitetietokanta. Viitattu 18.4.2019.
11. 1 2 3 4  Seppänen, Arttu: Haloo Helsingin laulajan odotettu soololevy on luksusmusiikkia – Ellips laulaa syrjäytyneistä tavalla, johon vain harvoilla on varaa *Helsingin Sanomat*.  9.4.2019. Viitattu 18.4.2019.
12. 1 2  Väntänen, Ari: Ellips: Yhden naisen hautajaiset – hippihenkeä ja sovitustyötä *Levyhyllyt*.  12.4.2019. Viitattu 18.4.2019.
13. 1 2 3  Hätinen, Jukka: Poikkeuksellisen hienosti soitettua musiikkia – levyarviossa Elli Haloon sooloprojekti Ellips *Rumba*.  12.4.2019. Viitattu 18.4.2019.